|  |
| --- |
| PATVIRTINTA  Kaišiadorių r. Rumšiškių Antano Baranausko gimnazijos direktoriaus  2020 m. gruodžio 30 d. įsakymu Nr. V-136 |

**KAIŠIADORIŲ R. RUMŠIŠKIŲ ANTANO BARANAUSKO GIMNAZIJOS**

**KLASIŲ KOMPLEKTAVIMO TVARKA**

1. **BENDROSIOS NUOSTATOS**
2. Kaišiadorių r. Rumšiškių Antano Baranausko gimnazijos klasių komplektavimo tvarka (toliau – Tvarka) nustato priimtų asmenų mokytis pagal pradinio, pagrindinio ir vidurinio programas tvarką, priėmimo į gimnaziją įforminimą ir bendruosius klasių komplektavimo kriterijus.
3. **MOKINIŲ PRIĖMIMAS Į GIMNAZIJĄ**
4. Asmenys į gimnaziją mokytis nuo mokslo metų pradžios priimami vadovaujantis Kaišiadorių rajono savivaldybės tarybos 2020 m. spalio 29 d. patvirtintu sprendimu Nr.V17E-286 ,,Dėl priėmimo į Kaišiadorių rajono savivaldybės bendrojo ugdymo mokyklas tvarkos aprašo patvirtinimo“, Kaišiadorių rajono savivaldybės tarybos 2020 m. rugpjūčio 27 d. Nr. V17E-216 sprendimu ,,Dėl Kaišiadorių rajono savivaldybės bendrojo ugdymo mokykloms priskirtų aptarnavimo teritorijų patvirtinimo“.
5. Mokslo metų eigoje į gimnaziją priimami mokytis asmenys esant laisvų vietų.
6. Asmuo, pageidaujantis mokytis pagal pradinio, pagrindinio ir vidurinio ugdymo programas metų eigoje, mokyklos direktoriui pateikia nustatytos formos prašymą. Prašymą už vaiką iki 14 metų pateikia vienas iš tėvų (globėjų, rūpintojų).
7. Mokinių priėmimą ir skyrimą į klases nuo mokslo metų pradžios vykdo priėmimo komisija, mokslo metų eigoje – gimnazijos direktorius ir direktoriaus pavaduotojas ugdymui.
8. **PRIĖMIMO Į GIMNAZIJĄ ĮFORMINIMAS**

6. Asmuo priimamas mokytis gimnazijos direktoriaus įsakymu, sudarius dvišalę ugdymo sutartį. Ugdymo sutartį už vaiką iki 14 metų sudaro vienas iš tėvų (globėjų, rūpintojų).

7. Abu ugdymo sutarties egzempliorius pasirašo gimnazijos direktorius ir mokinio tėvas (globėjas, rūpintojas). Vienas sutarties egzempliorius įteikiamas ugdymo sutartį pasirašiusiam asmeniui, kitas sutarties egzempliorius saugomas mokinio asmens byloje.

8. Švietimo santykiai prasideda nuo mokinio pirmos mokymosi dienos.

9. Ugdymo sutartis registruojama mokymo sutarčių registre.

10. Sudarius ugdymo sutartį, mokinys įtraukiamas į Mokinių registrą, formuojama jo asmens byla, kuri saugoma gimnazijoje įstatymų nustatyta tvarka.

1. **KLASIŲ KOMPLEKTAVIMO BENDRIEJI KRITERIJAI**

11. Klasės komplektuojamos vadovaujantis Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768.

12. Komplektuojant klases ir mokinius skirstant į klases vadovaujamasi vaiko interesų ir gerovės pirmumo, nediskriminavimo (visiems vaikams garantuojamos vienodos teisės nepriklausomai nuo vaiko ar jo tėvų, globėjų rasės, kalbos, socialinės padėties ar kitokių aplinkybių), konfidencialumo, nešališkumo, skaidrumo principais ir šia Tvarka.

13. Skyrimo į pirmąsias ir penktąsias klases principai:

13.1. mokinių skaičiaus klasėje tolygumas;

13.2. berniukų ir mergaičių skaičiaus proporcingumas;

13.3. dorinio ugdymo (etika/ tikyba) pasirinkimų proporcingumas;

13.4. tolygus SUP vaikų skaičius klasėse;

13.5. tolygus socialinės pagalbos ar dėmesio reikalaujančių mokinių ir/ ar mokinių iš ypatingų socialinių poreikių šeimų (jei yra žinoma) skaičius;

13.6. tolygus mokinių, likusių kartoti kursą skaičius.

13.7. esant galimybei, skirstant mokinius į klases atsižvelgiama į tėvų prašymus.

14. Mokiniai, atvykę mokytis į 2 - 4, 6 – 8, I-IV klases ar atvykę metų eigoje skiriami į tas klases, kuriose mažiausias mokinių skaičius, atsižvelgiant į antrąją užsienio kalbą, dorinio ugdymo (etikos/ tikybos) pasirinkimą.

15. Norinčių pereiti iš vienos paralelinės klasės į kitą prašymai, jei paralelinėje klasėje yra laisvų vietų, svarstomi individualiai, aiškinantis klasės keitimo priežastis su mokinio tėvais (globėjais, rūpintojais), mokiniu, klasės vadovu, pagalbos vaikui specialistais, kad būtų užtikrintas sėkmingas ugdymas. Šis punktas be atskiro tėvų (globėjų) prašymas gali būti taikomas ir susiklosčius tam tikrai nepalankiai situacijai klasėje.

16. Maksimalus mokinių skaičius klasėje, prasidėjus mokslo metams, pradinio ugdymo pakopoje yra 24 mokiniai, pagrindinio ir vidurinio ugdymo pakopose – 30 mokinių.

17. Vienas mokinys, dėl įgytų ar įgimtų sutrikimų turintis didelių arba labai didelių specialiųjų ugdymosi poreikių, prilyginamas dviem tos klasės mokiniams. Atitinkamai mažinamas didžiausias nustatytas mokinių skaičius klasėje.

18. Klasei Pradinių klasių mokytojas ir klasės raidė (a/b/c) skiriama atsitiktinumo tvarka.

19. Mokinių paskirstymas į klases įforminamas direktoriaus įsakymu.

1. **BAIGIAMOSIOS NUOSTATOS**

20. Tvarka parengta vadovaujantis Lietuvos Respublikos švietimo įstatymu ir kitais teisės aktais.

21. Tvarka skelbiama gimnazijos interneto svetainėje <https://rumsiskiugimnazija.lt>